वीर गणेशमान बक्सिङ : रविन र उमंग फाइनलमा
एपीएफका सोनाम सार्की र नेपाल पुलिस क्लबका भूपेन्द्र थापा शुक्रबार वीर गणेशमान सिंह राष्ट्रिय बक्सिङ प्रतियोगिताको फाइनलमा पुगेका छन् । लैनचौरस्थित राष्ट्रिय टेबलटेनिस प्रशिक्षण केन्द्रको हलमा पुरुष ६३.५ केजी तौल समूहमा सोनामले वाग्मती प्रदेशका सागर दर्जी र भूपेन्द्रले सुदूरपश्चिम प्रदेशका महेन्द्र चन्दलाई हराएका थिए ।
काठमाडौँ — एपीएफका सोनाम सार्की र नेपाल पुलिस क्लबका भूपेन्द्र थापा शुक्रबार वीर गणेशमान सिंह राष्ट्रिय बक्सिङ प्रतियोगिताको फाइनलमा पुगेका छन् । लैनचौरस्थित राष्ट्रिय टेबलटेनिस प्रशिक्षण केन्द्रको हलमा पुरुष ६३.५ केजी तौल समूहमा सोनामले वाग्मती प्रदेशका सागर दर्जी र भूपेन्द्रले सुदूरपश्चिम प्रदेशका महेन्द्र चन्दलाई हराएका थिए ।५१ केजीमा वाग्मतीका रविन थापाले मधेश प्रदेशका लक्ष्मण राई र एपीएफका आश तामाङले कोशी प्रदेशका फुङलाङ काम्बाङलाई हराउँदै फाइनल तय गरे । ५७ केजीमा वाग्मतीका शुलभ मालीले पुलिसका शम्भु राजवंशी र कोशीका सुरेन्द्र राईले सुदूरपश्चिमका रामबहादुर थापालाई हराएर फाइनल भेट पक्का गरे ।सुदूरपश्चिमका भरत चन्दले वाग्मतीका दावा छिरिङ लामा र कोशीका प्रशान्त दाहालले गण्डकी प्रदेशका निशान गुरुङलाई हराएर पुरुष ७१ केजी तौलको फाइनलमा स्थान बनाए । ८० केजीमा लुम्बिनीका हेमराज रावल र वाग्मतीका मनोज तामाङ स्वर्णका लागि भिड्नेछन् । हेमराजले एपीएफका प्रयत्न लामा र मनोजले कर्णालीका दर्शन घर्तीमगरलाई हराए । ९२ केजी तौलमा एपीएफका रविन नेपालले गण्डकीका मुन्ना गुरुङ र वाग्मतीका उमंग महर्जनले सुदूरपश्चिमका ललित भट्टलाई हराएर फाइनलमा स्थान सुरक्षित गरे ।महिला ५० केजीमा वाग्मतीकी सुष्मा तामाङले कर्णालीकी तेजीमाया गुरुङ र मधेश प्रदेशकी अस्मिता दुवालले सुदूरपश्चिमकी सोनिया शेट्टीलाई हराएर फाइनल तय गरे । ५४ केजीमा वाग्मतीकी अञ्जनी तेलीले लुम्बिनीकी माया केसी र एपीएफकी सञ्जुमाया थिङले कोशीकी सुस्मिता श्रेष्ठमाथि जित पाए । ५७ केजीमा पुलिसकी निशा तामाङले एपीएफकी शर्मिला तामाङ र वाग्मतीकी पेमा शेर्पाले सुदूरपश्चिमकी कविता सिंहलाई हराएर फाइनल यात्रा तय गरे ।६० केजीको फाइनलमा वाग्मतीकी हेमा राई र एपीएफकी संगीता सुनुवार भिड्नेछन् । हेमाले कर्णालीकी मनीषा खरु र संगीताले लुम्बिनीकी सुजनकुमारी कुमाललाई हराए । ६६ केजीमा एपीएफकी विनिता थापा मगरले वाग्मतीकी निश्मा गुरुङविरुद्ध फाइनल खेल्नेछिन् । विनिताले गण्डकीकी जोशिका श्रेष्ठ र निस्माले सुदूरपश्चिमकी सपना ऐडीलाई हराए । ७५ केजीमा कोशीकी त्रिशा जबेगुले गण्डकीकी अस्मिता बस्नेत र एपीएफकी सरस्वती राना मगरले कर्णालीकी राधा बिकलाई हराएर फाइनल भिडन्त तय गरे ।